2 dood, 3 beseer buite SecundaFoto: ANA. Twee mans is dood en drie ander is beseer in ŉ trompop botsing in Mpumalanga. Die voorval het Saterdag in die vroeë oggendure op die R546 buite Secunda plaasgevind. Russel Meiring, woordvoerder van ER24, het gesê een voertuig is in die middel van die pad aangetref en die ander een aan die kant van die pad. “By nadere ondersoek is die liggame van twee mans in een van die voertuie aangetref. Albei is op die toneel dood verklaar.” Drie ander mans is op die toneel aangetref met matige beserings. Hulle is op die toneel behandel en daarna na die Evander- provinsiale hospitaal vervoer vir verdere behandeling. Die presiese omstandighede rondom die voorval is nog nie duidelik nie.